open-index/open-wikipedia-markdown huggingface dataset:
அதிசய சப்பாத்தி

**அதிசய சப்பாத்தி** அல்லது **சப்பாத்தியில் இயேசு  **என்பது ஒரு சப்பாத்தி அல்லது சுமார் எட்டு சென்டிமீட்டர் விட்டம் கொண்ட தட்டையான புளிப்பில்லாத ரொட்டி தான். ஆனால் கிறித்தவ விசுவாசிகள் கூறுவது, அந்த சப்பாத்தியில் இயேசு கிறிஸ்துவின் உருவம் அற்புதமாக சித்தரிக்கப்பட்டுள்ளது என்று. செப்டம்பர் 2002 இன் தொடக்கத்தில் இந்தியாவின் பெங்களூரைச் சேர்ந்த ஷீலா ஆண்டனி என்பவரால் சுடப்பட்ட சப்பாத்தியில் தான் இவ்வாறு நிகழ்ந்துள்ளது.மேலும் ஆயிரக்கணக்கான விசுவாசிகள் மற்றும் ஆர்வமுள்ள பார்வையாளர்கள் பார்வையிட்டனர்.

## தோற்றம்
இந்த அதிசய சப்பாத்தியை சுட்டெடுத்தவர், ஷீலா ஆண்டனி, ஒரு பக்தியுள்ள கத்தோலிக்கர்,ஆவார். உணவுக்காக தினமும் டஜன் கணக்கான சப்பாத்திகளை சுடும் அவர், 2002 செப்டம்பரில் ஒரு நாள், தன் குழந்தைகளுக்கு சாப்பிடக் கொடுப்பதற்க்காக சில சப்பாத்திகளை சுட்ட போது அவரது மகள்  ஒரு சப்பாத்தியை மட்டும் அது மிகவும் கருகியுள்ளதாக கூறி சாப்பிட மறுத்துவிட்டார், ஷீலா அதை குப்பையில் போடுவதற்காக பரிசோதிக்கும் போது, அந்த சப்பாத்தி கருகியிருக்கும் பகுதியில் இயேசுவின் உருவத்தை ஒத்திருப்பதைக் கவனித்தார், இது அவரது மகள் மற்றும் அவரது அண்டை வீட்டாரால் உறுதிப்படுத்தப்பட்டது. உடனடியாக அவர் அதை தனது திருச்சபை பாதிரியார் ஜார்ஜ் ஜேக்கப்பிடம் ஒப்படைத்தார், இது ஒரு அதிசயம் என வர்ணித்த அந்த பாதிரியார் உடனடியாக அதை ஒரு  கண்ணாடி பெட்டியில் வைத்து கண்காட்சிக்கு வைத்தனர்.

## பிரபல்யம்
அடுத்த சில நாட்களில், மைசூர் மற்றும் சென்னையிலிருந்து  கிட்டத்தட்ட 20,000 கிறிஸ்தவர்கள் அதிசய சப்பாத்தி காட்சிப்படுத்தப்பட்ட ரிட்ரீட் சென்டரின் மைய ஆலயத்திற்கு பயணம் செய்து, இந்த ரொட்டித் துண்டுக்கு மரியாதை செலுத்தவும் பிரார்த்தனை செய்யவும் சென்றனர். கிறிஸ்தவர்கள் தவிர, ஏராளமான இந்துக்கள் மற்றும் இஸ்லாமியர்களும் அதிசய சப்பாத்தியைக் காண மையத்திற்கு வந்தனர். அதிசய சப்பாத்தி பற்றிய தகவல் இந்திய தேசிய தொலைக்காட்சியில் ஒளிபரப்பப்பட்டது மற்றும் தி டைம்ஸ் ஆஃப் இந்தியா, தி டைம்ஸ் மற்றும் பிரித்தானிய பிராட்காஸ்டிங் கார்ப்பரேஷன் ஆகியவற்றால் அறிவிக்கப்பட்டது.

## விசுவாசிகள் மற்றும் விமர்சகர்கள்
ஒரு இந்திய பத்திரிகையாளர், ஆரம்பத்தில் சந்தேகம் கொண்டவர், ரொட்டியை நேரில் பார்த்ததில் தனக்கு "வேறுபட்ட உணர்வுகள்" இருப்பதாகக் கூறினார்.

ஆனால் மத விமர்சகர்கள் மற்றும் அறிஞர்களோ, மனிதனின் மனம் என்ன நினைக்கிறதோ அதுவே தான் பார்ப்பதாக எண்ணுகிறது. இந்த சப்பாத்தியை வேறு கோணத்தில் வைத்து பார்த்தால் தென் அமெரிக்காவை போல உள்ளதாக விமர்சனம் செய்தனர். மேலும், இயேசு எப்படிப்பட்டவர் அவரது உருவம் இப்படித்தான் இருக்கும் என்றோ ஆதாரபூர்வமாக எந்த படங்களும் இல்லாத நிலையில் இந்த உருவமும் இயேசுவின் உருவமும் ஒன்று என்பதை அறிய இயலாது என்றும் விமர்சித்தார்கள்.

## மேலும் பார்க்கவும்

* இயற்கை நிகழ்வுகளில் மத உருவங்களின் உணர்வுகள்
* மத பரிடோலியா
* இந்தியாவின் மூடநம்பிக்கைகள்

## மேற்கோள்கள்


## வெளி இணைப்புகள்

* 2002 ஆம் ஆண்டு ''பிபிசி வேர்ல்ட்'' செய்திக் கட்டுரை, சப்பாத்தியைப் பற்றிய கண்ணியமான படத்துடன் அறிக்கையிடுகிறது. செப்டம்பர் 4, 2006 இல் அணுகப்பட்டது
* இந்தப் பக்கத்தின் முடிவில் சப்பாத்தியில் 2002 ''டைம்ஸ் ஆஃப் இந்தியா'' அம்சத்திலிருந்து கடன் வாங்கப்பட்ட கட்டுரை உள்ளது.  செப்டம்பர் 4, 2006 இல் அணுகப்பட்டது 

பகுப்பு:மூடநம்பிக்கைகள்
நாதிரா பப்பர்

**நாதிரா பப்பர்** (பிறப்பு: ஜனவரி 20, 1948) ஒரு இந்திய நாடக நடிகை, இயக்குநர் மற்றும் ஹிந்தி திரைப்பட நடிகையும் ஆவார். இவர் 2001 இல் சங்கீத நாடக அகாடமி விருதைப் பெற்றவர். நாதிரா  1981ல் ஹிந்தி நாடகத்தில் அறியப்பட்ட பெயரான எக்ஜூட் என்ற மும்பையை தளமாகக் கொண்ட நாடகக் குழுவை நிறுவினார்.

குரிந்தர் சாதாவின் *பிரைட் அண்ட் ப்ரெஜூடிஸ்* (2004) திரைப்படத்திலும், எம்.எஃப் ஹுசைனின் *மீனாக்ஸி: எ டேல் ஆஃப் திரீ சிட்டிஸ்* (2004) படத்திலும் ஐஸ்வர்யா ராயின் அம்மாவாக நாதிரா பப்பர் நடித்தார். சோஹைல் கானின் *ஜெய் ஹோவில்* சல்மான் கானின் தாயாகவும், சன்னி தியோலின் 2016 ஆம் *ஆண்டு வெளியான கயல் ஒன்ஸ் அகைன்* திரைப்படத்தில் ராஜ் பன்சாலின் (முக்கிய வில்லன்) தாயாகவும் அவர் சித்தரிக்கப்பட்டார்.

## ஆரம்ப கால வாழ்க்கை
அவர் 1971 இல் புது தில்லி தேசிய நாடகப் பள்ளியில் (  ) பட்டம் பெற்றார். நாதிரா என்எஸ்டியில் தங்கப் பதக்கம் வென்றவர். அவர் உதவித்தொகையின் மூலம் ஜெர்மனிக்குச் சென்றார். பின்னர் க்ரோடோவிஸ்கி மற்றும் பீட்டர் ப்ரூக்ஸ் போன்ற புகழ்பெற்ற இயக்குநர்களுடன் பணிபுரியும் வாய்ப்பு அவருக்குக் கிடைத்தது.

## தொழில்
நாதிரா தனது நாடகக் குழுவை 1981 இல் டெல்லியில் *எக்ஜூடேவைத்* (ஒன்றாக) தொடங்கினார்.  அதன் முதல் தயாரிப்பான *யஹுதி கி லட்கி* 1981 இல் வெளிவந்தது. இது பார்சி நாடக பாணியை மீட்டெடுத்தது மட்டுமல்லாமல் அதன் சிறந்த ஒன்றாக கருதப்படுகிறது. இக்குழுவினர் பல ஆண்டுகளாக சாந்தா காந்தியால் எழுதப்பட்ட பாவாய் சார்ந்த இசைப்பாடலான *ஜஸ்மா ஓடனையும்* நடத்தி வருகின்றனர்.  1988 இல் மும்பைக்குக் குடிபெயர்ந்த நாதிரா, தனது நாடகக் குழுவை மீண்டும் நிறுவினார்.

கடந்த 30 ஆண்டுகளில்,  *தயாசங்கர் கி டைரி* (1997), *சக்கு பாய்* (1999), *சுமன் அவுர் சனா* மற்றும் *ஜி ஜெய்சி ஆப்கி மர்சி* என அவர் எழுதிய நாடகங்களைத் தவிர,எக்ஜூட் *சந்தியா சாயா*, *லுக் பேக் இன் ஆங்கர்*, *பல்லாப்பூர் கி ரூப் கதா*, *பாத் லாத் கி ஹலாத் கி*, *பரம் கே பூத்*, *ஷபாஷ் அனார்கலி* மற்றும் *பேகம் ஜான்* உட்பட அறுபதுக்கும் மேற்பட்ட இந்திய நாடகங்களை வழங்கியுள்ளார்.  ராஜ் பப்பர், சதீஷ் கௌசிக் மற்றும் கிரோன் கெர் போன்ற நடிகர்களுடன் பணியாற்றியுள்ளார்.

1990 இல் ஏக்ஜுடே,  'ஏக்ஜுடே இளைஞர் நாடகக் குழு'வைத் தொடங்கியது. இது *ஆவோ பிக்னிக் சலே* மற்றும் *அஸ்தக் கா இன்ஸாஃப்*  போன்ற தயாரிப்புகளை வழங்கியது. குழுக்கள் 2011 ஆம் ஆண்டில் அதன் 30 ஆண்டுகளை கொண்டாடியது. ஒரு வார கால நாடக விழா, *30 ஆண்டுகள் கேரவன் 2011*, 14 ஏப்ரல் 2011 அன்று மும்பையின் பிருத்வி திரையரங்குகளில் தொடங்கியது    நாதிரா சல்மான் கான் நடித்த *ஜெய் ஹோ* (2014) ஹிந்தி திரைப்படத்திலும் தோன்றினார்.

2016 இல், அவர் சன்னி தியோலின் *காயல் ஒன்ஸ் அகைன்* படத்தில் நடித்தார்.

நாதிரா பாப்பர் சமீபத்தில் சாஹிர் ராசா இயக்கிய தி மேரேட் வுமன் என்ற வலைத் தொடரில் காணப்பட்டார். இப்படத்தின் நட்சத்திர நடிகர்களில் ரிதி டோக்ரா மற்றும் மோனிகா டோக்ராவும் உள்ளனர்.

## விருதுகள்

* நியூஸ்மேக்கர்ஸ் சாதனையாளர் விருதுகள் 2022 

## மேற்கோள்கள்

## வெளி இணைப்புகள்
*
* Official website of 'Ekjute' 
* Sandhya Chhaya in Pakistan

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:1948 பிறப்புகள்
பகுப்பு:வாழும் மக்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தியத் திரைப்பட நடிகைகள்
எமிலியோ சாலா (சிற்பி)

**எமிலியோ சாலா**, **எலியோ சல்யா** (உக்ரேனியன்: Еліо Саля; 30 ஏப்ரல் 1864, மிலனில் - 10 ஜனவரி 1920, மிலனில் ) என்றும் அழைக்கப்படும் எமிலியோ சாலா, இத்தாலியில் பிறந்த சிற்பி மற்றும் ஓவியர் ஆவார். உக்ரைனில் உள்ள கீவ்வில் தனது பணிக்காலத்தின் பெரும்பகுதியை கழித்தவர் ஆவார்.

## வாழ்க்கை வரலாறு
1890 ஆம் ஆண்டில், செயின்ட் பீட்டர்ஸ்பர்க்கில் உள்ள மொய்கா அரண்மனையில் பணிபுரிய அவரும் அவரது சகோதரரும் இத்தாலியில் இருந்து ரஷ்யாவிற்கு  அழைக்கப்பட்டனர். இரண்டு வருடங்கள் அங்கு பணிபுரிந்த பிறகு,  கீவ்வில் ஒரு புதிய அருங்காட்சியகம் கட்டும் திட்டத்தைப் பற்றி கேள்விப்பட்டு அங்கே பணிபுரிய ஆர்வம் கொண்டு விண்ணப்பித்தார். ரஷ்ய சாம்ராஜ்யத்தில் இத்தாலிய கலைஞர்கள் மிகவும் பிரபலமாக இருந்ததால், அவர் உடனடியாக ஏற்றுக்கொள்ளப்பட்டு பல்வேறு வடிவமைப்புகளை உருவாக்கத் தொடங்கினார்.

1897 முதல் 1905 வரை, கிறிப்பன் என்றழைக்கப்படும் கழுகின் தலை மற்றும் இறகையும், சிங்கத்தின் உடலையும் கொண்ட ஒரு கற்பனை உயிரினத்தின் சிற்பங்களை இப்போது உக்ரைனின் தேசிய கலை அருங்காட்சியகம் என்று அழைக்கப்படும் அருங்காட்சியகத்திற்காக அவர் தயாரித்தார். அந்த திட்டத்தின் போது, அவர் கட்டிடக் கலைஞர் விளாடிஸ்லாவ் ஹோரோடெக்கி உடன் மிகவும் பயனுள்ள பணி உறவை ஏற்படுத்தினார்.  கரைட் ஜெப ஆலயம், உக்ரைன் தேசிய வங்கி, செயின்ட் நிக்கோலஸ் ரோமன் கத்தோலிக்க கதீட்ரல், இகோர் சிகோர்ஸ்கி கீவ் பாலிடெக்னிக் இன்ஸ்டிடியூட் மற்றும் உக்ரைனின் நேஷனல் ஓபரா ஆகிய கட்டிடங்களுக்காக பல்வேறு அலங்காரங்களையும் வடிவமைத்தார்.

சந்தேகத்திற்கு இடமின்றி, அவரது சிறந்த அறியப்பட்ட படைப்பு சிமேராஸுடன் கூடிய வீடு (ஹொரோடெக்கியால் வடிவமைக்கப்பட்டது)  என்பதே; யானைகள், சிறுத்தைகள், காண்டாமிருகங்கள், ராட்சத தவளைகள் மற்றும் பிற அயல்நாட்டு விலங்குகளின் அற்புதமான சிமிட்டி வழங்கல்கள் சாலா உருவாக்கியது.

அவரது கட்டிடக்கலை பணிக்கு கூடுதலாக, அவர் ஒரு கலைப் பள்ளி  மற்றும் ஒரு வர்த்தக கல்லூரியில் சிற்பம் கற்பித்தார். முதலாம் உலகப் போர் வெடித்தபோது, அவர் மிலனுக்குத் திரும்பினார், அவர் ஆறு ஆண்டுகளுக்குப் பிறகு இறந்தார்.
Lypky, Kyiv, Ukraine - panoramio - Wolodymyr Lavrynenko.jpg|தவளைகள் மற்றும் தாமரை மலர்கள், சிமேராஸ் வீடு, கியேவ், 1902
80-382-0014 Банкова, 10 (фрагмент).jpg|பெண் மற்றும் கேட்ஃபிஷ், சிமேராஸ் வீடு, கியேவ், 1902
Kyiv Old Things Museum Leon.JPG|லயன், தேசிய கலை அருங்காட்சியகம், கீவ், 1904
Kyiv, National Bank of Ukraine, decoration (1).jpg|கிரிஃபின், நேஷனல் பேங்க், கீவ், 1905


## மேற்கோள்கள்

## வெளி இணைப்புகள்

பகுப்பு:1920 இறப்புகள்
பகுப்பு:1864 பிறப்புகள்
பகுப்பு:சிற்பக் கலைஞர்கள்
கங்கம்மா யாத்திரை

**கங்கம்மா யாத்திரை** அல்லது **ஜாத்ரா** என்பது தென்னிந்தியா முழுவதும் பல இடங்களில் கொண்டாடப்படும் கங்கா அல்லது கங்கம்மா என்று அழைக்கப்படும் இந்து பெண் தெய்வத்தை நோக்கி வழிபாடும் ஒரு நாட்டுப்புற விழா ஆகும்; ஆந்திரா, ராயலசீமா, கர்நாடகா,  மற்றும் பல்வேறு ஆந்திர கிராம பகுதிகளில் இந்த விழா மிக சிறப்பாகக் கொண்டாடப்படுகிறது. இது எட்டு நாட்கள் கொண்டாடப்படுகிறது.

## வெவ்வேறு வகைகள்
* கடப்பா மாவட்டத்தில் உள்ள லக்கிரெட்டிப்பள்ளியில் கொண்டாடப்படும் ஒரு நாட்டுப்புற விழா   - 'அனந்தபுரம் கங்கம்மா ஜாதரா' என்று அழைக்கப்படும் இந்த திருவிழா ராயலசீமாவில் நடைபெறும் கங்கம்மா ஜாதராவில் மிகப்பெரியது.
* திருப்பதி கங்கம்மா ஜாதரா என்பது ஆந்திரப் பிரதேசத்தின் திருப்பதியில் உள்ள ஒரு புகழ்பெற்ற மதக் கோயில் திருவிழா ஆகும். திருப்பதியின் புகழ்பெற்ற வருடாந்திர திருவிழாவாகும்.

ஆந்திரா பகுதியில் மீன்பிடிக்க தொடங்கும் முன் மீனவர்களாலும் இந்த விழா  கொண்டாடப்படுகிறது.

## மேலும் பார்க்கவும்

* போனலு
* திருப்பதி கங்கா ஜாதரா

## மேற்கோள்கள்

## வெளி இணைப்புகள்

* விசாகப்பட்டினத்தில் உள்ள மீனவ சமூகம் நல்ல மீன்பிடிக்க நீர் தேவியை வழிபடுகிறது

பகுப்பு:Infobox holiday with missing field
பகுப்பு:Infobox holiday (other)
பகுப்பு:ஆந்திரப் பிரதேச விழாக்கள்
ஆர்ய பூங்கனி

**ஆர்யக்காரகனி** என்றும் அழைக்கப்படும் **ஆர்ய பூங்கனி**, இந்தியாவின் கேரளாவில் உள்ள வட மலபார் பகுதியில் வழிபடப்படும் ஒரு பெண் தெய்வம் ஆகும். ஆர்ய பூங்கனி கடவுளை ஆர்ய பூங்கனி தெய்யமாக (நடனத்தோடு)  வழிபட்டு ஆடுகிறார்கள் . ஆர்ய பூங்கனியின் தெய்யத்துடன், பப்பிரியன் தெய்யமும் அதன் சன்னதியில் ஆடப்படுகிறது. முஸ்லீம் என்று நம்பப்படும் பப்பிரியன் மற்றும் இந்து தெய்வமான ஆர்ய பூங்கனியின் புராணம் கேரளாவில் இந்து-இஸ்லாமிய மத நல்லிணக்கத்திற்கு ஒரு சிறந்த எடுத்துக்காட்டு ஆகும்.

## புராணக்கதை
புராணங்களின் படி, ஆர்ய பூங்கனி ஆர்யபட்டர் மற்றும் ஆர்யப்பட்டத்தியின் மகளாகப் பிறந்தார். அவள் வளர வளர, ஆபரணங்கள் மற்றும் நகைகள் மீது  ஆசை கொண்டாள். ஒரு கட்டத்தில் ஆசை வெறியாக மாறியது. .

அவளது திருமணத்துக்காக முத்துக்களை தேடி ஆழ்கடலில் பயணித்த ஆர்ய பூங்கனியும் அவரது சகோதரர்களும் கடும் புயலில் சிக்கினர். அவர்கள் வந்த கப்பல் புயலில் சிக்கி சிதைந்தது. சிதைந்த கப்பலின் உடைசல்களைப் பிடித்து ஏழு நாட்கள் கடலில் கழித்தார்கள், எட்டாவது நாளில் அவர்கள் அனைவரும் கரைக்கு கண்டடைந்தனர். கரையை அடைந்ததும் ஒருவரை ஒருவர் பிரிந்து வெவ்வேறு ஊர்களுக்கு சென்றனர்.

மறுபடியும் கடலுக்கு எவ்வாறு செல்வது என்று கவலைப்பட்ட ஆர்ய பூங்கனி, முஸ்லீம் மாலுமியான பப்பிரியன், ஒரு சிறிய படகில் கடலுக்கு செல்வதைக் கண்டாள். ஆர்ய பூங்கனி அவரிடம் உதவுமாறு கேட்க, பப்பிரியனோ அவளது அழைப்பை புறக்கணிக்கிறார், ஆனால் ஆர்ய பூங்கனி தனது மந்திர திறமையால் அவரை ஆச்சரியப்படுத்தி,  அவளது சகோதரர்களை கண்டறிய உதவுமாறு பப்பிரியனை சம்மதிக்க வைக்கிறாள். இருவருமாக அவளது சகோதரர்களை தேடி ஒவ்வொரு துறைமுகங்களாக சென்று,   கடைசியாக வெண்மலாதிங்கரையில் அவளுடைய சகோதரர்களைக் கண்டுபிடித்தாள், ஆனால் அவர்களோ அவளுடன் செல்லத் தயாராக இல்லை, மேலும் அங்கேயே குடியேற முடிவு செய்தனர்.  எனவே ஆர்ய பூங்கனியும் பாப்பிரியானும் மேற்கொண்டு பயணம் செய்து வட மலபார் கடற்கரையில் உள்ள கூரன் மலையை அடைகின்றனர்.  அங்கு தளிப்பறம்ப  கோயிலில் பிரதிஷ்டை செய்யப்பட்டுள்ளனர். தளிபரம்பாவில் உள்ள கோவிலுக்குப் பிறகு தான், வட மலபார் பகுதி முழுவதும் பல கோவில்கள் கட்டப்பட்டன.

## தெய்யம்
ஆர்யகாரகன்னி மிகவும் அழகான முகக்கலை மற்றும் மெதுவான அசைவுகளைக் கொண்ட ஒரு தெய்யம். பாதணிகள் ஏதுமின்றி ஆடும் மற்ற பெரும்பாலான தெய்யங்களைப் போலல்லாமல், ஆர்ய பூங்கனித் தெய்யம் மரத்தினால் செய்யப்பட்ட பாரம்பரிய காலணிகளை அணிந்து காட்சியளிக்கிறது. கடலில் வீரமரணம் அடைந்த பாப்பிரியன், காசர்கோடு, கண்ணூர் மாவட்டங்களில் தெய்வக்கோலமாக கொண்டாடப்படுகிறது. , ஆரியப்பூங்கண்ணி-பபிரியன் தெய்யங்கள் புராணங்களில் பதிவுசெய்யப்பட்ட இந்து-இஸ்லாமிய மத நல்லிணக்கத்தின் மகுடமான எடுத்துக்காட்டுகளாகும். கோவில் வளாகத்தில் உள்ள பழமையான மரம், கோவிலின் பழமைக்கு சான்றாக உள்ளது.

## மேற்கோள்கள்

பகுப்பு:Pages using infobox deity without type param
பகுப்பு:தெய்யம்
பகுப்பு:இந்து வட்டாரக் கடவுள்கள்
மகுந்தா பர்வதம்மா

**மகுந்தா பார்வதி சுப்ரம்மா ரெட்டி** (*Magunta Parvathamma*, 27 சூலை 1947 – 25 செப்டம்பர் 2024) என்பவர் பொதுவாக **மகுந்தா பர்வதம்மா** என்று அழைக்கப்படுகிறார். இவர் ஆந்திரப் பிரதேசத்தைச் சேர்ந்த இந்தியத் தேசிய காங்கிரசு அரசியல்வாதி ஆவார். இவர் பதினொராவது மக்களவை உறுப்பினராக இருந்தார். பின்னர் 2004ஆம் ஆண்டு நடைபெற்ற ஆந்திரப் பிரதேச சட்டமன்ற தேர்தலிலும் வெற்றி பெற்று சட்டமன்ற உறுப்பினராகப் பணியாற்றினார்.

## இளமை
மகுந்தா 1947 சூலை 27 அன்று சிறீ பொட்டி சிறீ ராமுலு நெல்லூர் மாவட்டம் புச்சிரெட்டிபாலத்தில் பெசவாடா இராம ரெட்டிக்கு மகளாகப் பிறந்தார். கசுதூரி தேவி பெண்கள் பள்ளியில் பள்ளிப்படிப்பை முடித்தார்.

## தொழில்
1996 இந்தியப் பொதுத் தேர்தலில், இந்தியத் தேசிய காங்கிரசு பர்வதம்மாவை ஒங்கோல் மக்களவைத் தொகுதி வேட்பாளராக நிறுத்தியது. இவர் 3,81,475 வாக்குகளும், இவரை எதிர்த்துப் போட்டியிட்ட தெலுங்கு தேசம் கட்சியின் மேகபதி இராஜ்மோகன் ரெட்டி 3,31,415 வாக்குகளும் பெற்றனர். இத்தொகுதியில் வெற்றி பெற்ற பிறகு 11வது மக்களவை உறுப்பினரானார்.  2004 ஆந்திரப் பிரதேச சட்டப் பேரவைத் தேர்தலின் போது, மொத்த வாக்குகளில் 57.68% பெற்று கவாலி சட்டமன்றத் தொகுதியில் வெற்றி பெற்றார்.  2012 ஆந்திரப் பிரதேச இடைத்தேர்தலின் போது ஒங்கோலு சட்டமன்றத் தொகுதியில் போட்டியிட்டவர்களில் பர்வதம்மாவும் ஒருவர். இவர் பியர்ல் மதுபான ஆலையின் இயக்குநர் ஆவார்.

## தனிப்பட்ட வாழ்க்கை
மகுந்தா 1967 பிப்ரவரி 19 அன்று அரசியல்வாதியான மகுந்தா சுப்பராம ரெட்டியை மணந்தார். இவர்களுக்கு இரண்டு குழந்தைகள் பிறந்தனர். ரெட்டி 1995-இல் மக்கள் போர்க் குழுவைச் சேர்ந்தவர்களால் சுட்டுக் கொல்லப்பட்டார்.

## மேற்கோள்கள்

பகுப்பு:1947 பிறப்புகள்
பகுப்பு:2024 இறப்புகள் 
பகுப்பு:நெல்லூர் மாவட்ட நபர்கள்
பகுப்பு:11வது மக்களவை உறுப்பினர்கள்
இலா பால் சௌத்ரி

**இலா பால் சௌத்ரி** (*Ila Pal Choudhury*)(1908 - 9 மார்ச் 1975) என்பவர் இந்திய நாடாளுமன்ற உறுப்பினரும் தேசிய சமூக சேவகரும் ஆவார்.

## இளமை
இலா பால் சௌத்ரி பிரித்தானிய இந்தியாவின் கொல்கத்தாவில் வசித்த பிரம்மா குடும்பம் ஒன்றில் பிறந்தார். இவரின் தந்தை பிஜய் கிருஷ்ண பாசு அலிப்பூரில் உள்ள அலிபூர் விலங்கியல் பூங்காவின் கண்காணிப்பாளராக இருந்தார். இலா, நதியாவின் நில உரிமையாளர் அமியநாராயணன் பால் சவுத்ரியை மணந்தார். இவரது மாமனார் பிப்ரதாசு பால் சௌத்ரி இந்தியாவின் பெங்காலி தொழிலதிபர் மற்றும் நவீன கருத்தாக்கத்தின் ஆதரவாளர். இவர் அரசியலில் நுழைந்து தனது இளம் வயதிலேயே இந்தியத் தேசிய காங்கிரசில் சேர்ந்தார்.

## அரசியல் வாழ்க்கை
காங்கிரசு கட்சியில் சேர்ந்த பிறகு பால் சௌத்ரி *நேதாஜி* சுபாஷ் சந்திர போஸை சந்தித்து அவருடன் பணியாற்றினார். பால், படிப்படியாக வங்காள மாநிலத்தின் மகளிர் காங்கிரசு பிரிவின் தலைவரானார். 1957ஆம் ஆண்டில், நதியா மாவட்டத்தில் உள்ள நபத்விப் மக்களவைத் தொகுதியிலிருந்து பால் சௌத்ரி முதன்முறையாக நாடாளுமன்றத் தேர்தலில் வெற்றி பெற்று மக்களவையின் தீவிர நாடாளுமன்ற உறுப்பினரானார். பின்னர் 1968-ல் கிருஷ்ணாநகர் மக்களவைத் தொகுதியின் இடைத்தேர்தலில் போட்டியிட்டு மீண்டும் அந்தத் தொகுதியில் வெற்றி பெற்றார். பள்ளி நிறுவுதல், பொதுநல அமைப்புகள் போன்ற பல்வேறு சமூகப் பணிகளிலும் பால் ஈடுபட்டார்.

## இறப்பு
இலா பால் சௌத்ரி 9 மார்ச் 1975 அன்று இறந்தார்.

## மேற்கோள்கள்

பகுப்பு:1975 இறப்புகள்
பகுப்பு:1908 பிறப்புகள்
பகுப்பு:4வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:சமூக சேவகர்கள்
சுபாவதி பசுவான்

**சுபாவதி பசுவான்** (*Subhawati Paswan*) என்பவர் **சுபாவதி தேவி** என்றும் அழைக்கப்படுகிறார். இவர் இந்திய அரசியல்வாதியும் பதினொராவது மக்களவையின் உறுப்பினரும் ஆவார். இவர் இந்திய நாடாளுமன்றத்தின் கீழ் அவையில் பான்சுகான் மக்களவைத் தொகுதியினை பிரதிநிதித்துவப்படுத்துகிறார்.

## இளமை
சுபாவதி உத்தரப் பிரதேச மாநிலம் கோரக்பூர் மாவட்டத்தில் உள்ள ஜிந்தாபூர் கிராமத்தில் 1952 மே 15 அன்று பிறந்தார்.

## தொழில்
பான்ஸ்கான் தொகுதி பட்டியல் சாதி பிரிவினருக்கு ஒதுக்கப்பட்டுள்ளது. இத்தொகுதியில் சமாஜ்வாதி கட்சி வேட்பாளராக, சுபாவதி 1996 இந்திய பொதுத் தேர்தலில் பாரதிய ஜனதா கட்சியின் ராஜ் நரேன் பாசிக்கு எதிராக 2,03,591 வாக்குகள் பெற்றார். இவர் பாஜக வேட்பாளரைவிட 4.96% வாக்குகள் கூடுதலாகப் பெற்று வெற்றி பெற்றார். இருப்பினும், 1998 மற்றும் 1999 ஆண்டுகளில் நடைபெற்ற பொதுத் தேர்தல்களில், இவர் முறையே 31.67% மற்றும் 29.23% வாக்குகளைப் பெற்று, பாசியிடம் வெற்றி வாய்ப்பினை இழந்தார். 2004 தேர்தலில் 1,35,499 வாக்குகள் பெற்று மூன்றாவது இடத்திற்குத் தள்ளப்பட்டார். இதற்கு அடுத்து நடைபெற்ற தேர்தல்களில் இவரின் மகன் கமலேசு பசுவான் வெற்றி பெற்றார்.

பசுவான் பாஜகவுக்கு மாறி 2012 உத்தரப் பிரதேச சட்டப் பேரவைத் தேர்தலில் பான்சுகான் சட்டமன்றத் தொகுதியில் போட்டியிட்டார். இதே தொகுதியில் பாஜக தலைவர் யோகி ஆதித்யநாத் ஆதரவாளர் ஒருவர் போட்டியிட்டதால் இவர் மூன்றாவது இடத்தைப் பிடித்தார். இவரால் 24,576 வாக்குகளை மட்டுமே பெற முடிந்தது.

## தனிப்பட்ட வாழ்க்கை
சுபாவதி 10 ஏப்ரல் 1970-ல் ஓம் பிரகாசு பசுவானை மணந்தார். இவர்களுக்கு இரண்டு மகன்கள் உள்ளனர்.

## மேற்கோள்கள்

பகுப்பு:1952 பிறப்புகள்
பகுப்பு:11வது மக்களவை உறுப்பினர்கள்
பகுப்பு:வாழும் மக்கள்
மாதா நிகால் கவுர்

**மாதா நிகால் கவுர்** (*Mata Nihal Kaur*)(இறப்பு 29 செப்டம்பர் 1644) என்பவர் **ஆனந்தி**, **நிகாலோ** மற்றும் **பாசுசி** என்றும் அழைக்கப்படும் **மாதா நாட்டி** என்று பிரபலமாக அறியப்பட்டவர், பாபா குர்தித்தாவின் மனைவி ஆவார். இவரின் தந்தை பாய் ராமா தாயார் சுக்தேவி ஆவர். இவர்கள் இருவரும் இன்றைய குர்தாஸ்பூர் மாவட்டத்தில் அமைந்துள்ள படலா பகுதியைச் சேர்ந்த கத்ரி சீக்கியர்கள் ஆவர். 1624ஆம் ஆண்டு ஏப்ரல் 17ஆம் தேதி பாபா குர்தித்தாவுடன் மாதா நிகால் கவுருக்குத் திருமணம் நடைபெற்றது. நிகால் கவுர் ஆறாவது சீக்கிய குருவான குரு அர்கோவிந்தின் மருமகள் ஆவார். இவர், திர் மால் (பிறப்பு 11 சனவரி 1627) மற்றும் ஏழாவது சீக்கிய குருவான குரு ஹர் ராய் (பிறப்பு 18 சனவரி 1630) ஆகிய இரு மகன்களைப் பெற்றெடுத்தார்.

1644-ல் குரு அர்கோவிந்த் இறந்த போது, மாதா நானகி பகாலாவில் இடம்பெயர்ந்தது, அர் ராய் மற்றும் குரு அர் கிருசன் ஆகியோரின் குருப்பதவி காலங்களில் நிகால் கவுர் குருவின் குடும்பத் தலைவராக இருந்தார்.

ஏழாவது குருவின் வளர்ப்பிற்கு இவர் பொறுப்பேற்றார். சீக்கிய மதத்தை நிறுவிய குரு நானக்கின் இல்லத்தின் ஆன்மீக விழுமியங்களை உட்புகுத்தினார். குருக்களின் தாய்மார்கள் அனைவருக்கும் இருந்தது போல் கருணை, அன்பு, இரக்கம், வீரம், பணிவு போன்றவற்றின் மதிப்பை இளம் குருவுக்குக் கற்பித்தார்.

மாதா நிகால் கவுர் 1644 செப்டம்பர் 29 அன்று கிராத்பூரில் காலமானார்.

## மேற்கோள்கள்

## வெளி இணைப்புகள்
* மாதா நிஹால் கவுர் பற்றிய கட்டுரை

பகுப்பு:1644 இறப்புகள்
பகுப்பு:பஞ்சாப் நபர்கள்
மன்யதா தத்

**மன்யதா தத்** (*Manyata Dutt*)(பிறப்பு **தில்நவாசு சேக்**; 22 சூலை 1978), **மன்யதா** என்று அழைக்கப்படுபவர், இந்தியத் தொழிலதிபர், முன்னாள் நடிகை மற்றும் சஞ்சய் தத் தயாரிப்பு நிறுவனத்தின் தற்போதைய முதன்மை செயல் அலுவலர் ஆவார். இவர் 2008-ல் பாலிவுட் நடிகர் சஞ்சய் தத்தை மணந்தார். பிரகாஷ் ஜாவின் 2003-ல் வெற்றி பெற்ற *கங்காஜலில்* குத்தாட்டப் பாடல் மூலம் இவர் மிகவும் பிரபலமானவர்.

## தனிப்பட்ட வாழ்க்கை
[thumb| மன்யதா தத் தனது கணவர் [சஞ்சய் தத்|சஞ்சய் தத்துடன்]]
மன்யதா தத் ஒரு முஸ்லீம் குடும்பத்தில் 22 சூலை 1978 அன்று மும்பையில் பிறந்தார். இவர் துபாயில் வளர்ந்தவர் ஆவார். இவர் திரையுலகில் சாரா கான் என்று அழைக்கப்பட்டார். 2008-ல் கமல் ரஷித் கானின் *தேஷ்ட்ரோஹியில்* இவர் அறிமுகப்படுத்தப்பட்ட பிறகு, ஜாவால் இவருக்கு "மன்யாதா" என்ற திரைப் பெயர் இடப்பட்டது. ஆனால் இவரின் தந்தை இறந்தவுடன் நட்சத்திரமாக வேண்டும் என்ற இவரது விருப்பம் முடிவுக்கு வந்தது. குடும்ப வணிகத்தின் பொறுப்பைக் கவனிக்கத் தொடங்கினார்.

மன்யதா 7 பிப்ரவரி 2008 அன்று கோவாவில் சஞ்சய் தத்தை மணந்தார். இரண்டு ஆண்டுகளுக்குப் பிறகு, இவர்களுக்கு 21 அக்டோபர் 2010 அன்று ஷாஹ்ரான் என்ற ஆண் குழந்தை இக்ரா என்ற பெண் குழந்தை என இரட்டைக் குழந்தைகள் பிறந்தனர்.

## தொழில்
திருமணத்திற்கு முன்பும், தத்தை சந்திப்பதற்கு முன்பும், நடிகை நிமித் வைஷ்ணவ் இ*ணையாக லவ்வர்ஸ் லைக் அஸ்* போன்ற இந்தித் திரைப்படங்களில் நடித்தார். பின்னர் படத்தின் உரிமையை சஞ்சய் தத் ரூ. 20 லட்சம் கொடுத்துப் பெற்றார்.

கங்காஜல் திரைப்படத்தில் "அல்ஹத் மஸ்த் ஜவானி" என்ற குத்தாட்டப் பாடல் மான்யதா தத் நடித்துப் படமாக்கப்பட்டுள்ளது.

## பெருமை
சஞ்சய் தத்தின் வாழ்க்கையை அடிப்படையாகக் கொண்டு சூன் 29, 2018 அன்று வெளியிடப்பட்ட ராஜ்குமார் கிரானி இயக்கிய வாழ்க்கை வரலாற்றுத் திரைப்படமான சஞ்சுவில், இவரது பகுதியை நடிகை தியா மிர்சா நடித்துள்ளார். ரன்பீர் கபூர் சந்சய் சத் வேடத்தில் நடித்துள்ளார்.

## மேற்கோள்கள்

## வெளி இணைப்புகள்

* Manyata Dutt at IMDb 
* Manyata Dutt at Bollywood Hungama

பகுப்பு:Articles with hCards
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:1978 பிறப்புகள்
குர்பிந்தர் கவுர் பிரார்

**குர்பிரிந்தர் கவுர் பிரார்** (*Gurbinder Kaur Brar*)(12 ஆகத்து 1922 - 7 செப்டம்பர் 2013) என்பவர் இந்தியாவின் பஞ்சாப் மாநிலத்தைச் சேர்ந்த இந்தியத் தேசிய காங்கிரசு அரசியல்வாதி ஆவார்.

## ஆரம்ப கால வாழ்க்கை
குர்பிந்தர் கவுர் அமிர்தசரஸ் மாவட்டத்தில் உள்ள கைரோன் கிராமத்தில் 12 ஆகத்து 1922 அன்று ஜஸ்வந்த் சிங்கின் மகளாகப் பிறந்தார். இவர் லாகூரில் உள்ள கின்னார்ட் கல்லூரியில் பட்டம் பெற்றார். இதன் பின்னர் லாகூரில் உள்ள அரசு கல்லூரியில் முதுகலைப் பட்டம் பெற்றார். இவர் பர்தாப் சிங் கைரோனின் மருமகள் ஆவார்.

## அரசியல்
பிரார் தனது இளமைப் பருவத்தில் இந்தியத் தேசிய காங்கிரசு கட்சியில் சேர்ந்தார். மேலும் இவரது பணியை அங்கீகரிக்கும் வகையில், பிரார் 1964-ல் பெரோஸ்பூர் மாவட்ட காங்கிரசு குழுவின் தலைவராக நியமிக்கப்பட்டார். பிரார் 1970 வரை இப்பதவியிலிருந்தார். *பாரதிய கிராமின் மகிளா சங்கத்தின்* துணைத் தலைவராகவும் பணியாற்றியுள்ளார்.

பிரார் தனது முதல் சட்டமன்றத் தேர்தலில் 1972-ல் மாலூட்டில் போட்டியிட்டு 11,676 வாக்குகள் வித்தியாசத்தில் சிரோமணி அகாலி தளத்தின் குர்மீத் சிங்கை தோற்கடித்தார். அடுத்த ஆண்டு, பஞ்சாபின் அப்போதைய முதல்வராக இருந்த ஜெயில் சிங், பிராரை தனது அமைச்சரவையில் சேர்த்துக் கொண்டார். இவர் வீட்டுவசதி மற்றும் குடிசை மாற்று வாரியம், நிவாரணம் மற்றும் மறுவாழ்வு, நகர்ப்புற மேம்பாடு மற்றும் நகர்ப்புற தோட்டங்கள் மற்றும் வாழ்விடங்களுக்கான மாநில அமைச்சராக நியமிக்கப்பட்டார்.

பின்னர் காங்கிரசு கட்சி ஏழாவது மக்களவைக்கான தேர்தலில் பரித்கோட்டில் பராரை நிறுத்தியது, பிரார் சிரோமணி அகாலி தளத்தின் பல்வந்த் சிங் ராமுவாலியாவை தோற்கடித்தார். இவருக்கு எதிராக பிரார், 46.06% வாக்குகளை 50.43% பெற்றார். பிரார் பாராளுமன்ற உறுப்பினராக இருந்த காலத்தில், பொது நிறுவனங்களுக்கான குழுவில் பணியாற்றினார். நாடாளுமன்ற உறுப்பினராகத் தனது பதவிக்காலம் முடிந்து ஒரு வருடம் கழித்து, பிரார் 1985 பஞ்சாப் சட்டமன்றத் தேர்தலில் முக்த்சரிலிருந்து போட்டியிட்டு 5,277 வாக்குகள் வித்தியாசத்தில் தனது நெருங்கிய போட்டியாளரைத் தோற்கடித்தார். மாநில சட்டமன்றத்தில் பிரார்எதிர்க்கட்சித் தலைவராகத் தேர்ந்தெடுக்கப்பட்டபோது சிரோமணி அகாலி தளம் அறுதிப் பெரும்பான்மையைப் பெற்று ஆட்சியினை அமைத்தது.

பிராரின் கணவர் அரிசரண் சிங் பிரார் முதலமைச்சரான பிறகு, பிரார் 1996-ல் குறுகிய காலம் பஞ்சாப் பிரதேச காங்கிரசு கட்சியின் மாநிலத் தலைவராகச் செயல்பட்டார் 

## தனிப்பட்ட வாழ்க்கை
குர்பிந்தர் 24 பிப்ரவரி 1948-ல் அரிசரண் சிங் பிராரை மணந்தார். இவர்களுக்கு ஆதேஷ் கன்வர்ஜித் சிங் பிரார் என்ற மகனும், கமல்ஜித் 'பாப்லி' பிரார் என்ற மகளும் இருந்தனர். இவர் 7 செப்டம்பர் 2013 அன்று சண்டிகரில் உள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் இறந்தார்.

## மேற்கோள்கள்


பகுப்பு:7வது மக்களவை உறுப்பினர்கள்
பகுப்பு:2013 இறப்புகள்
பகுப்பு:1922 பிறப்புகள்
தெம்பி தொடருந்து விபத்து

**தெம்பி தொடருந்து விபத்து** (*Tempi train collision*) கிரேக்கத்தில் தெசலி மாகாணத்தில் 2023 பிப்ரவரி 28 அன்று தெம்பி சமவெளிக்கு தெற்கே, இவாஞ்சிலிஸ்மோஸ் கிராமத்திற்கு அருகில், ஏதன்ஸ் நகரத்திலிருந்து, *திஸ்லனொய்கி* நகரத்திற்கு 380 பயணியர்களுடன் சென்று கொண்டிருந்த பயணியர் தொடருந்து வண்டியும், அதே இருப்புப் பாதையில் எதிர் திசையிலிருந்து வந்த கொண்டிருந்த சரக்குத் தொடருந்து வண்டியும் மோதிய வேகத்தில் இரு வண்டிகளும் தடம் புரண்டு விபத்து ஏற்பட்டது. இந்த விபத்தில் 48 பயணியர் இறந்ததாகவும், 80க்கும் மேற்பட்டோர் காயமடைந்தாகவும் அரசு நிர்வாகம் அறிவித்தது. கிரேக்கத்தின் வரலாற்றில் இதுவே மோசமான தொடருந்து விபத்து எனக் கூறப்படுகின்றது. இந்த விபத்திற்கு பொறுப்பு ஏற்றுக்கொண்டு அந்நாட்டின் உட்கட்டமைப்பு, போக்குவரத்து அமைச்சர் கோஸ்டாஸ் காரமன்லிஸ் பதவி விலகினார். இந்த விபத்து தொடர்பான விசாரணைகள் தொடர்ந்து நடந்தது.

## மேற்கோள்கள்

பகுப்பு:2023 தொடருந்து விபத்துகள்
பகுப்பு:கிரேக்கம்
மும்தாஜ் பேகம் (பெங்களூர்)

**மும்தாஜ் பேகம்** (*Mumtaz Begum*)(பிறப்பு 1956) என்பவர் இந்தியாவின் கருநாடக மாநிலத்தின் தலைநகரான பெங்களூரின் முன்னாள் மாநகரத் தந்தை ஆவார். இவர் பெங்களூரைச் சேர்ந்தவர். இவர் இந்த மாநகரின் முதல் முஸ்லிம் மாநகரத் தந்தை நான்காவது பெண் மாநகரத் தந்தை எனும் பெருமையினைப் பெறுகின்றார். இவர் 43வது மாநகரத் தந்தையாக 30 நவம்பர் 2005 அன்று தேர்ந்தெடுக்கப்பட்டார்.

*

பெரிய பெங்களூர் மாநகர பேரவைக்கு மூன்று முறை உறுப்பினராகத் தேர்ந்தெடுக்கப்பட்டவர் பேகம் ஆவார். இவர் காலனித்துவ ஆட்சியின் போது பிரித்தானியத் தரைப்படை குடியிருப்பின் ஒரு பகுதியாக இருந்த சிவாஜி நகரைப் பிரதிநிதித்துவப்படுத்தினார். இந்தியத் தேசிய காங்கிரசு கட்சியின் உறுப்பினரான இவர், 1984ஆம் ஆண்டு ஜனதா கட்சியின் வேட்பாளராகப் போட்டியிட்டபோது பெங்களூர் நகர மாநகராட்சியின் துணை மாநகரத் தந்தையாகத் தேர்ந்தெடுக்கப்பட்டார்.

## அரசியல் வாழ்க்கை
மும்தாஜ் பேகம் 1984-ல் முதல் முறையாக மாநகர உறுப்பினராகத் தேர்ந்தெடுக்கப்பட்டபோது ஜனதா கட்சியிலிருந்தார். 1984-ல் துணை மாநகரத் தந்தையாகத் தேர்ந்தெடுக்கப்பட்டார். இதன்பிறகு 1988-ல் காங்கிரசு கட்சியில் இணைந்தார். 1990-ல் இரண்டாவது முறையாக மாநகர உறுப்பினராக மீண்டும் தேர்ந்தெடுக்கப்பட்டார்.

## பதவிகள்

* 1984 மாநகரத் துணை மாநகரத்தந்தை, பெங்களூர்
* 1991-95: பொதுச் செயலாளர், பெண்கள் பிரிவு, கர்நாடக பிரதேச காங்கிரசு கட்சி
* 1993-97 : தலைவர், தொகுதி காங்கிரசு குழு, சிவாஜிநகர், பெங்களூர் 
* 1995-97: பொதுச் செயலாளர், பெங்களூர் நகர மாவட்ட காங்கிரசு
* 1997–2002 : பொதுச் செயலாளர், கர்நாடக பிரதேச காங்கிரசு
* 2001 : தலைவர், மேல்முறையீடுகள் மீதான நிலைக்குழு
* 2003 : உறுப்பினர், கல்வி மற்றும் சமூக நீதிக்கான நிலைக்குழு 
* 2002–2005 : செயற்குழு உறுப்பினர், கர்நாடக பிரதேச காங்கிரசு
* 2005–2006: மாநகரத்தந்தை, பெங்களூர் மாநகரம்

## உலக மேயர் வேட்பாளர்
இலண்டனில் உள்ள சிட்டி மேயர் அறக்கட்டளையால் இரண்டு ஆண்டுகளுக்கு ஒருமுறை நடத்தப்படும் 2006ஆம் ஆண்டிற்கான உலக மேயர் பட்டத்திற்கான இறுதிப் போட்டியாளர்கள் பட்டியலில் மும்தாஜ் பேகம் இடம்பெற்றிருந்தார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1956 பிறப்புகள்
பட்டாளம்

**பட்டாளம்** () என்பது இந்தியா தீபகற்பத்தில் தமிழ்நாடு மாநிலத்தின் சென்னை மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 32 மீட்டர் உயரத்தில் அமைந்துள்ள பட்டாளம் பகுதியின் புவியியல் ஆள்கூறுகள்  ஆகும். பெரம்பூர், அயனாவரம், ஓட்டேரி, புளியந்தோப்பு, வியாசர்பாடி மற்றும் புரசைவாக்கம் ஆகியவை பட்டாளம் பகுதிக்கு அருகிலுள்ள முக்கிய புறநகர்ப் பகுதிகளாகும்.

பட்டாளம் பகுதியில் அமையப் பெற்றுள்ள ஆஞ்சநேய சுவாமி கோயில், எல்லையம்மன் கோயில் மற்றும் சித்தி புத்தி விநாயகர் மற்றும் இலட்சுமி அம்மன் கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கி வருகின்றன. மேலும், ஏகாத்தம்மன் கோயில் ஒன்றும் இங்கு அமைந்துள்ளது.

பட்டாளம் பகுதியானது, பெரம்பூர் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் ஆர். டி. சேகர் ஆவார். மேலும் இப்பகுதி, வட சென்னை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கலாநிதி வீராசாமி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

## வெளி இணைப்பு
* GeoHack - பட்டாளம்

பகுப்பு:சென்னை மாவட்டத்திலுள்ள ஊர்களும் நகரங்களும்
வாசில் வெர்கோவினெட்ஸ்

thumb|வாசில் வெர்கோவினெட்ஸ்
**வாசில் மைகோலயோவிச் வெர்கோவினெட்ஸ்** (1880 - 1938) என்பவர் ஒரு உக்ரேனிய நடிகர், இசை நிகழ்ச்சி நடத்துனர், இசையமைப்பாளர், குரலிசை ஆசிரியர், பாலே நடன ஆசிரியர், நடன இயக்குநர் மற்றும் நடன இனவியலாளர் என பல்வேறு திறமை கொண்டவராவார், உக்ரேனிய பாரம்பரிய நடனங்கள் மற்றும் அதன் உத்திகளை பற்றி உக்ரேனின் பல்வேறு கிராமங்களில் ஆராய்ச்சி செய்து, அதன் எழுத்துப்படிகளைப் பதிவு செய்துள்ளார். மேலும் மேடைகளில் நடனம் அமைக்கும் முறை மற்றும் உக்ரேனிய நாட்டார் நடன ஆராய்ச்சியாளர்கள் மற்றும் பயிற்சியாளர்களிடம் தொடர்பு கொண்டு அவர்களின் தலைமுறைகளை நவீனப்படுத்துவது, அதன் வழியே அந்த நடனங்களை அடுத்தடுத்த தலைமுறைகளுக்கு கடத்துவது போன்ற பல்வேறு செயல்களை செய்துள்ளார். அவர் ஹோபக் என்ற உக்ரேனிய பாரம்பரிய நடனத்தை நவீனமாக்கி அதை பரப்பி வருகிறார்.

வாசில்' வெர்கோவினெட்ஸ்'ன் இயற்பெயர் *வாசில்* கோஸ்டிவ் என்பதாகும். அவர் ஜனவரி 5, 1880 அன்று டோலினா நகரத்திற்கு அருகிலுள்ள மைசூன் என்ற கிராமத்தில் பிறந்தார்.

1906 ம் ஆண்டில் அவர் உக்ரேனிய நாடக மேதையான மைகோலா சடோவ்ஸ்கியைச் சந்தித்தார்.  மைகோலா சடோவ்ஸ்கி உக்ரேனிய சமூக நாடகத்தின் நிறுவனர்களில் ஒருவர். மைகோலா சடோவ்ஸ்கி தான் வாசில் கோஸ்டிவுக்கு "வெர்கோவினெட்ஸ்" என்ற புனைப்பெயரை வழங்கினார்.

## மேற்கோள்கள்

ஆங்கிலத்தில்:

* ஷதுல்ஸ்கி, மைரான் (1980). *உக்ரேனிய நாட்டுப்புற நடனம்*, கோப்சார் பப்ளிஷிங் கோ. லிமிடெட். .
* செரெபெக்கி, போஹ்டான் (1985). *உக்ரேனிய நடன வள புத்தக புத்தகங்கள்*, தொடர் I-IV, உக்ரேனிய கனடியன் குழு, சஸ்காட்செவான் மாகாண சபை.

உக்ரேனிய மொழியில்:

* அவ்ரமென்கோ, வாசில் (1947). *உக்ரேனிய தேசிய நடனங்கள், இசை மற்றும் ஆடைகள்*, தேசிய வெளியீட்டாளர்கள், லிமிடெட்.
* ஹுமெனியுக், ஆண்ட்ரி (1962). *உக்ரேனிய நாட்டுப்புற நடனம்*, அறிவியல் அகாடமி உக்ரேனிய SSR.
* ஹுமெனியுக், ஆண்ட்ரி (1963). *உக்ரைனின் நாட்டுப்புற நடனக் கலை*, உக்ரேனிய சோவியத் சோசலிச குடியரசு இன் அறிவியல் அகாடமி.
* வெர்கோவினெட்ஸ், வாசில் (1912). *உக்ரேனிய திருமணம்* .
* வெர்கோவினெட்ஸ், வாசில் (1919). *உக்ரேனிய நாட்டுப்புற நடனக் கோட்பாடு* .
* வெர்கோவினெட்ஸ், வாசில் (1925). உக்ரைனின் *வெஸ்னியானோச்கா* மாநில வெளியீட்டாளர்கள்.
* வெர்கோவினெட்ஸ், யாரோஸ்லாவ் (1963). *உக்ரேனிய நாட்டுப்புற நடனக் கோட்பாடு*, சித்திரக் கலை மற்றும் இசை இலக்கியத்தின் மாநில வெளியீட்டாளர்கள் மூன்றாம் பதிப்பில் வாசிலின் வெர்கோவினெட்ஸ் வாழ்க்கை வரலாறு.

பகுப்பு:நாட்டுப்புற நடனக் கலைஞர்கள்
பகுப்பு:1938 இறப்புகள்
பகுப்பு:1880 பிறப்புகள்
பகுப்பு:உக்ரேனிய நடன கலைஞர்கள்
ஒலாவ் ஜோர்கன் ஹெஜ்

**ஒலாவ் ஜோர்கன் ஹெக்** (இறப்பு:ஆகஸ்ட் 26, 2005) ஒரு நோர்வே நாட்டின் கடின பிடில் என்ற நாட்டுப்புற இசைக்கருவியை இசைக்கும் இசைக்கலைஞர் ஆவார். இவர் அமெரிக்க நாட்டில் வாழ்ந்து வரும்  நோர்வேயின் நாட்டுப்புற நடனக் கலைஞர் ஆவார்.

அவர் நோர்வேயின் வால்ட்ரெஸ், ஆஸ்ட்ரே ஸ்லைட்ரே என்ற இடத்தில் வளர்ந்தார். அவரது குடும்பத்தின் உறுப்பினர்கள் பலர் பிடில் இசைக்கலைஞர்கள் மற்றும் நடனக் கலைஞர்கள் என்பதால் இயல்பாகவே இந்த கடின பிடில் (வயலின் போன்ற இசைக்கருவி, ஆனால் வயலின் இல்லை) இசைக்கருவியை இசைக்க கற்றுக்கொண்டார். அவரது நாட்டார் நடன பாணியின் பாரம்பரியத்தை முன்னெடுத்து செல்வதில் முன்னணியில் இருப்பதாக கருதப்பட்ட அவர், 35 ஆண்டுகளுக்கும் மேலாக நோர்வே  நாட்டுப்புற நடனத்தை ஆடி, பரப்பி வந்துள்ளார். அவர் 1996 ம் ஆண்டு சாகா பரிசு( *சாகா-பிரிசென்* ) பெற்றவர். மேலும் நார்ஸ்க் ஃபோல்கேமுசிக் டான்செலாக் என்ற முதிர்ந்த நாட்டுப்புற கலைஞரால் தலைமை குரு என்று பெயரிடப்பட்டார். அவர் 1996 இல் மின்னசோட்டாவின், இரட்டை நகரங்கள் என்று அழைக்கப்படும் மினியாப்பொலிஸ் - செயின்ட் பால் (மினசோட்டா)வில் உள்ள **இரட்டைநகரங்களின் கடினப்பிடில் கலைக்குழு** என்ற நாட்டுப்புற இசைக்குழுவையும் நிறுவியுள்ளார். பல்வேறு பிராந்திய மற்றும் தேசிய பிடில் போட்டிகளின் நடுவராக பங்களித்து இந்த கலையின் மீது ஆர்வம் கொண்டுள்ளவர்களை கண்டறிந்துள்ளார், மேலும் ஒசுலோ பல்கலைக்கழகம் மற்றும் வோஸில் உள்ள ஓலே புல் கல்விக்கூடம் ஆகியவற்றில் இந்த கடின பிடில் இசைக்கருவியை கற்பித்தும் வந்துள்ளார். 

ஓலாவ் மற்றும் அவரது மனைவியான மேரி சான்ஃபோர்ட் ஹெக், இருவரும் இணைந்து நார்வே மற்றும் செயின்ட் பால், மின்னசோட்டா ஆகிய நகரங்களுக்கு ஆண்டு முழுவதும், குறிப்பிட்டு சொல்லப்போனால் ஓலாவ் ஆகஸ்ட் 26, 2005 அன்று இறக்கும் வரை பயணித்து நடனக்கலையை கற்றுக்கொடுத்துள்ளனர்.  இன்னமும்  மேரி அமெரிக்கன் ஸ்வீடிஷ் நிறுவனம் மற்றும் டேப்ஸ்ட்ரி நாட்டுப்புற நடன மையத்திலும் தொடர்ந்து நடனம் மற்றும் இசையை கற்பித்து வருகிறார். 

## ஆதாரங்கள்


## வெளி இணைப்புகள்

* இரட்டை நகரங்கள் Hardingfelelag இணையதளம்
* வால்ட்ரெஸ், நார்வேயில் இருந்து இசை மற்றும் நடனத்தின் வார இறுதி
* ஹெக் உதவித்தொகை வென்றவர்கள்
பகுப்பு:நாட்டுப்புற நடனக் கலைஞர்கள்
பகுப்பு:2005 இறப்புகள்
குரிட் கட்மேன்

thumb|குரிட் கட்மேன் தன் மகனுடன்
**குரிட் கட்மேன்** (*Gurit Kadman*, ; 2 மார்ச் 1897 - 27 மார்ச் 1987) ஒரு இசுரேலிய நாட்டுப்புற நடனப் பயிற்றுவிப்பாளரும், நாட்டுப்புற நடன அமைப்பாளரும் ஆவார். இவர் இசுரேலிய நாட்டுப்புற நடனத்தின் தாயாகக் கருதப்பட்டுக் கொண்டாடப்படுகிறார்.

## வாழ்க்கைக் குறிப்பு
**கெர்ட்ரூட் (கெர்ட்) லோவென்சுட்டீன்** (பின்னர் குரிட் காட்மேன்) என்ற இயற்பெயரைக் கொண்ட இவர், செருமனியின் லைப்சிக்கில் ஒரு யூதக் குடும்பத்தில் பிறந்தார். இவரது குடும்பத்தின் பின்னணி பிராகாவிலிருந்து வேர் பரப்பியிருந்தது. இளமைப் பருவத்தில், இவர் *வாண்டர்வோகல்* என்ற செருமானிய இளைஞர் இயக்கத்தில் சேர்ந்து தீவிரமாக செயல்பட்டு வந்தார்.

1919 ஆம் ஆண்டில், இவர் லியோ காஃப்மேனை மணந்தார். இத்தம்பதியினர் யூதர்களுக்கான புளூ வெயிசு சியோனிச இளைஞர் இயக்கத்தில் சேர்ந்து பணியாற்றினர். அத்துடன் பாலத்தீனத்தில் குடிபெயர்ந்து வாழும் சமூக இனக்குழு வாழ்க்கை முறைக்காக வேளாண்மைப் பயிற்சிகளையும் அதன்கீழ் மேற்கொண்டனர். இவர்கள் இசுரேலிற்குச் செல்வதற்கு முன்பாக ரபாயெல் என்ற மகன் பிறந்தார்.

1920 ஆம் ஆண்டில், கட்டளைப் பலத்தீனத்திற்கு குடிபெயர்ந்தனர். முதலில் அடேராவுக்கு அருகில் அமைக்கப்பட்ட, எஃப்ட்சிபா என்ற குடியிருப்பை நிறுவியவர்களில் இத்தம்பதியரும் ஒருவர். இங்கு அவர்களின் மற்றொரு மகனான அம்னோன் பிறந்தார். பின்னர் செசுரீல் பள்ளத்தாக்கில் அமைக்கப்பட்ட இடத்தில் நிரந்தரமாகக் குடியேறினர். அவர்கள் குடும்பப் பெயரை காட்மேன் என்றும் முதற்பெயரை கெர்ட்டிலிருந்து குரிட் என்றும் மாற்றிக் கொண்டனர்.

1925 ஆம் ஆண்டில், அவர் தனது கணவருடன் ஆஸ்திரியாவில் ஒரு கல்விப் பணியில் சேர்ந்தார். அங்கே அவர்களின் மகள் அயலா பிறந்தார். அந்த கல்விப்பணி முடிந்து அவர்கள் திரும்பியதும், ஹிஸ்டாட்ரட் என்ற தேசிய தொழிற்சங்க மையத்தில் லியோ வேலை செய்தார். 1931 ஆம் ஆண்டில், அவர்கள் குடும்பம் கிபூட்ஸை விட்டு வெளியேறி டெல் அவிவ் நகரத்திற்கு குடியேறியது.

## விருதுகளும் பெருமைகளும்
* 1981 இல், நடனத்திற்காக இசுரேல் அரசால் மாநிலத்தின் மிக உயர்ந்த பண்பாட்டுப் பெருமையாக கருதப்படும் இசுரேல் பரிசைப் பெற்றார்.

## வெளியீடுகள்
* ஆம் ரோக்கெட் ("ஒரு நடன மக்கள்"), 1964
* இஸ்ரேல் இன நடனம், 1982

## மேற்கோள்கள்

## வெளி இணைப்புகள்
* குரிட் காட்மேனின் அனைத்து நடனங்களின் விவரங்கள்

பகுப்பு:இசுரேலிய மக்கள்
பகுப்பு:1897 பிறப்புகள்
பகுப்பு:1987 இறப்புகள்
பகுப்பு:நாட்டுப்புற நடனக் கலைஞர்கள்
ஜியோர்கோஸ் ப்ரோவியஸ்

**ஜியோர்கோஸ் ப்ரோவியஸ்** (    ) ஒரு கிரேக்க நடனக் கலைஞரும், நடிகரும், நடன இயக்குநரும் என பன்முக திறமை கொண்டவராவார், பிரபலமான கிரேக்க நாட்டுப்புற நடனமான **சிர்தகி**யை மற்ற வகை கிரேக்க நடனங்களுக்கு சொந்தமான குறிப்பிட்ட கூறுகளைப் பயன்படுத்தி  உருவாக்கியவர் இவரே. 1964 ம் வெளியான *சோர்பா என்ற கிரேக்கன்* திரைப்படத்தில் இந்த நடன வகையான சிர்தகி ஆடப்பட்டு காட்சிப்படுத்தப்பட்டது. அதுமுதல் கிரேக்க நாட்டுப்புற நிகழ்ச்சிகளில் இவ்வகை நடனம் தவறாது ஆடப்பட்டு வருகிறது.

ஜியோர்கோஸ் ப்ரோவியாஸ், *நான் உன்னை மட்டும் விரும்புகிறேன்* (எசெனா மோனோ அகாபோ) (1970), *பொய்யர்களின் அரசன்* (1971) மற்றும் *கிரேக்கத்திலிருந்து நீல மணிகள்* (1967) ஆகிய திரைப்படங்களுக்காகவும் பரவலாக அறியப்படுகிறார்.

## கலைப்படைப்புகள்

### அங்கீகாரம் அளிக்கப்பட்ட படைப்புகள்

* , 1971, நடன பயிற்சியாளராக வரவு வைக்கப்பட்டது
* "நான் உன்னை மட்டும் விரும்புகிறேன் (Εσένα μόνο αγαπώ)"  ( *[[I Only Love You|நான் உன்னை மட்டும் விரும்புகிறேன்]]*), 1970, நடன நடனம்
* , 1968, அவரே
* , 1962, நடனக் கலைஞர்

#### அங்கீகாரம் அளிக்கப்படாத படைப்புகள்

* சிர்தகி ("சோர்பாவின் நடனம்") *சோர்பா என்ற கிரேக்கன்* திரைப்படம் 
* *ஞாயிற்றுக்கிழமைகளில் ஒருபோதும் இல்லை* 

## மேற்கோள்கள்


## மேலும் படிக்க

* பனோஸ் ஜெரமனேஸ், வாசிலேஸ் லூம்ப்ரினெஸ் எழுதிய ''ஹெ ஸோ மௌ ஹெனா ட்ராகௌடி''
* கி ஹோசோஸ் உபர்செயிஸ் தா உபர்ச்சோ..., கோஸ்டாஸ் பாலஹவுடிஸ்

பகுப்பு:நாட்டுப்புற நடனக் கலைஞர்கள்
1446

**1446** (**[[ரோம எண்ணுருக்கள்|MCDXLVI]]**) பழைய யூலியன் நாட்காட்டியில் சனிக்கிழமையில் தொடங்கிய ஒரு சாதாரண ஆண்டாகும்.

## நிகழ்வுகள்
* அக்டோபருக்கு முன்னர் &ndash; உதுமானிய சுல்தான் இரண்டாம் மெகமுது, அவரின் தந்தை இரண்டாம் முராதிற்கு ஆதரவாகப் பதவி விலக வேண்டிய கட்டாயம் ஏற்பட்டது.
* அக்டோபர் 9 &ndash; கொரியாவில் அங்குல் அகரவரிசை செசோங் மன்னரால் அறிமுகப்படுத்தப்பட்டது. இவ்வாண்டில் வெளியிடப்பட்ட *அன்மின் சியோங்கியம்*, இந்த புத்தம் புதிய அறிவியல் எழுத்து முறையின் தொடக்கமாகக் கருதப்படுகிறது.
* அக்டோபர் &ndash; உதுமானிய சுல்தான் இரண்டாம் முராத் அட்டிகா மீது படையெடுத்தார். பதினோராம் கான்சுடன்டைன் தீப்சு நகரை ஏதென்சிற்கு திருப்பிக் கொடுத்தார். 
* திசம்பர் 10 &ndash; பல வாரங்கள் தயக்கத்திற்குப் பிறகு, உதுமானிய சுல்தான் இரண்டாம் முராத், பீரங்கிகளை உள்ளடக்கிய தாக்குதல் ஒன்றில் எக்சாமிலியன் சுவரை இடித்து அழித்தார். முராதும், தெசலியின் உதுமானிய ஆளுநரும் பெலொப்பொனேசியா மூவலந்தீவை நாசமாக்கினர். மோரியா உதுமானியாவின் அடிமை மாநிலமாக மாற்றப்பட்டது.
* போர்த்துக்கீச மாலுமி ஆல்வாரோ பெர்னாண்டசு செனிகலின் கசமான்சு ஆற்றைச் சென்றடைந்தார்.

## பிறப்புகள்
* இரண்டாம் தேவ ராயன், விஜயநகரப் பேரரசின் ஒன்பதாவது பேரரசன்
* குமார வியாசர், கன்னடக் கவிஞர் (பி. 1419)

## இறப்புகள்
* இரண்டாம் தேவ ராயன், விஜயநகரப் பேரரசர்
* பரமேசுவரா தேவ ஷா, மலாக்கா சுல்தானகத்தின் நான்காவது அரசர்

## மேற்கோள்கள்
மாடக்குளம்

**மாடக்குளம்** () என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 163 மீட்டர் உயரத்தில் அமைந்துள்ள மாடக்குளம் பகுதியின் புவியியல் ஆள்கூறுகள்,  ஆகும். மதுரை, சிம்மக்கல், கோரிப்பாளையம், யானைக்கல், நெல்பேட்டை, கீழ வாசல், தெற்கு வாசல், தத்தனேரி, கூடல் நகர், ஆரப்பாளையம், பழங்காநத்தம், ஜெய்ஹிந்த்புரம், டி. வி. எஸ். நகர், பசுமலை மற்றும் திருப்பரங்குன்றம் ஆகியவை மாடக்குளம் பகுதிக்கு அருகிலுள்ள முக்கிய புறநகர்ப் பகுதிகளாகும்.

மதுரை மாநகரின் குடிநீர் தேவையைப் பூர்த்தி செய்யும் அளவில் 167 மில்லியன் கன அடி நீரைத் தேக்கும் அளவில் 365 ஏக்கர் பரப்பளவில், மாடக்குளம் பகுதியில் கண்மாய் ஒன்று உள்ளது.

மதுரையில் மாடக்குளம் மற்றும் டி. வி. எஸ். நகரை இணைக்கும் சாலை மேம்பாலம் கடந்த 2015ஆம் ஆண்டு கட்டப்பட்டது. இந்தப் பாலத்தின் இரண்டாவது பகுதி, ரூ.16.62 கோடி மதிப்பீட்டில் ஜெய்ஹிந்த்புரம் நோக்கி 251 மீட்டர் நீளமுள்ளதாகக் கட்டப்பட்டு வருகிறது.
## மேற்கோள்கள்

## வெளி இணைப்பு
* GeoHack - மாடக்குளம்

பகுப்பு:மதுரை
ஜெ. சாந்தா

**ஜெ. சாந்தா** (*J. Shantha*) என்பவர் இந்திய அரசியல்வாதியும் கருநாடக மாநில நாடாளுமன்ற உறுப்பினரும் ஆவார். இவர் இந்தியாவின் பதினைந்தாவது மக்களவையில் உறுப்பினர் ஆவார். இவர் கருநாடகாவின் பெல்லாரி மக்களவைத் தொகுதியிலிருந்து தேர்ந்தெடுக்கப்பட்டார். இவர் பாரதிய ஜனதா கட்சியினைச் சேர்ந்தவர். மேலும் சாந்தா ஸ்ரீராமுலுவின் சகோதரி ஆவார்.

## இளமை
சாந்தா கருநாடகாவின் பெல்லாரியில் பிறந்தார். இடைநிலைக் கல்வி வரை பயின்றுள்ளார்.

## அரசியல் வாழ்க்கை
சாந்தா, பட்டியல் சாதியினருக்குஒதுக்கப்பட்ட  பெல்லாரி மக்களவைத் தொகுதியிலிருந்து தேர்ந்தெடுக்கப்பட்ட நாடாளுமன்ற உறுப்பினர் ஆவார். இவர் 2018 ஆம் ஆண்டு பெல்லாரி இடைத்தேர்தலில் போட்டியிட்டார். ஆனால் இம்முறை 240,000 வாக்குகள் வித்தியாசத்தில் தோல்வியடைந்தார்.

## வகித்த பதவிகள்

## மேலும் பார்க்கவும்

* 15வது மக்களவை
* இந்திய அரசியல்
* இந்திய நாடாளுமன்றம்
* இந்திய அரசு
* பெல்லாரி
* பாரதிய ஜனதா கட்சி

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:பள்ளாரி மாவட்ட மக்கள்
பகுப்பு:1973 பிறப்புகள்
பகுப்பு:15வது மக்களவை உறுப்பினர்கள்
லிட்டில் வைல்ட்ரோஸ்

**லிட்டில் வைல்ட்ரோஸ் - சிறு கட்டுரோஜா,** ஒரு ரோமானிய விசித்திரக் கதை ஆகும். ஆண்ட்ரூ லாங் அதை *தி கிரிம்சன் ஃபேரி புத்தகத்தில்* சேர்த்தார். 

இந்த கதையை ருமேனிய எழுத்தாளர் மிரோன் பாம்பிலியு எழுதியதாக மைட் கிரெம்னிட்ஸ் கூறினார். மேலும் இக்கதை கோன்வோர்பிரி லிடெரரே *என்ற*  இதழில் வெளியிடப்பட்டது . 

## மொழிபெயர்ப்புகள்
மைட் கிரெம்னிட்ஸ் இந்த கதையை ஜெர்மன் மொழியில் *வால்ட்ரோஷென்* என்ற பெயரில் மொழிபெயர்த்தார்.  

## சுருக்கம்
ஒரு முதியவர் தன் வீட்டை யாரேனும் பிற்காலத்தில் பெற வேண்டும் என்ற நோக்கில் ஒரு குழந்தையைத் தேடிச் சென்றார். ஒரு இருண்ட காட்டில், அவர் ஒரு துறவியைக் கண்டார். அத்துறவி முதியவருக்கு ஒரு ஆப்பிளைக் கொடுத்தார். பாதி சாப்பிட்டு தனது மனைவிக்கு பாதியைக் கொடுக்குமாறு கூறினார். வீட்டிற்கு வரும் வழியில் தாகம் எடுத்தது; தண்ணீர் இல்லாத காரணத்தால் அவர் முழு ஆப்பிளையும் சாப்பிட்டார். பின் அவர் ஒரு அழகான பெண் குழந்தையைக் கண்டுபிடித்து வீட்டிற்கு அழைத்துச் சென்றார். தனது மனைவிக்குக் காட்டுவதற்காக தனது வீட்டிற்கு அருகில் ஒரு பாத்திரத்தில் கிடத்தினார். ஒரு கழுகு தன் குஞ்சுகள் சாப்பிடுவதற்காக குழந்தையை தூக்கிச் சென்றது. ஆனால் அதற்கு பதிலாக அக்குஞ்சுகள் அவளிடம் உறவு பாராட்டின. ஒரு லிண்ட் புழு அவற்றைச் சாப்பிட வந்தது.ஆனால் ஏதோ அதைக் கொன்றது. கழுகு அவளை கழுகுக் குஞ்சுகளுடன் செர்த்து வளர்த்து வந்த்தது.

ஒரு நாள், ஒரு பேரரசரின் மகன் அவளைப் பார்த்தான். அவனால் அவளைக் கவர முடியவில்லை. அவன் காதலால் நோய்வாய்ப்பட்டான். அவனுடைய தந்தை அவனிடம் என்ன ஆயிற்று என்று கேட்டார். அவன் கூறியதைக் கேட்டு, அப்பெண்ணைப் பற்றிய செய்தியை ஊர் முழுதும் அனுப்பினார். ஒரு வயதான பெண் அவர்களுக்கு அப்பெண்ணை அழைத்து வருவதாக உறுதியளித்தார். அவள் மரத்தின் அடியில் நெருப்பை வைக்க ஆரம்பித்தாள். எல்லாவற்றையும் தவறாகச் செய்தாள். லிட்டில் வைல்ட்ரோஸ் அதை எப்படிச் செய்வது என்று அவளிடம் சொல்ல முயன்றாள். ஆனால் அவள் அதைத் தொடர்ந்து தவறாகவே செய்தாள்; லிட்டில் வைல்ட்ரோஸ் அவளுக்கு செய்துகாட்ட கீழே வந்தாள். வயதான பெண் அவளை தூக்கிச் சென்றாள். பேரரசரின் மகன் அவளை மணந்தான்.

## பகுப்பாய்வு

### கதை வகை
அமெரிக்க நாட்டுப்புறவியலாளரான டி.எல். ஆஷ்லிமான் இந்த கதையை ஆர்னே-தாம்சன் இன்டெக்ஸில்  554B வகை -, "*தி சைல்ட் ஹூ வாஸ் ரைஸ்டு பை அன் ஈகிள் (கழுகால் வளர்க்கப்பட்ட குழந்தை)"* என வகைப்படுத்தினார்.  இது *"தி பாய் இன் தி ஈகிள்ஸ் நெஸ்ட் (கழுகுக் கூட்டில் ஒரு சிறுவன்)"* என்று பெயரிடப்பட்ட ஒரு கதை வகையாகும். கழுகால் வளர்க்கப்படும் ஒரு *ஆண் கதாநாயகனின்* கதாபாத்திரம் இவ்வகையில் உள்ளது. 

### உருவகங்கள்
பறவையின் கூட்டில் உள்ள குழந்தை எனும் கதை வகை  " ஃபவுண்ட்லிங்-பேர்ட்" டிலும் காணப்படுகிறது.

மணப்பெண்ணை மரத்தில் இருந்து கீழே இறக்கும் முறை " த கோல்டன் ஸ்டாக் " இல் உள்ளது. பொதுவாக, " அண்ணனும் சகோதரியும் ", " ஆறு அண்ணப்பறவைகள் " அல்லது " மேரியின் குழந்தை " போன்றவற்றில், நாயகன்அவளைத் தானே கவர்ந்து செல்வதில் வெற்றி பெறுகிறார்.

## மேற்கோள்கள்

பகுப்பு:ரோமன்
பகுப்பு:நாட்டுப்புறக் கதைகள்
பஹிரா

**பஹிரா** (*Bagheera*)  என்பது ஆதிக் ரவிச்சந்திரன் இயக்கத்தில் வெளிவந்த இந்தியத் தமிழ் திகில் திரைப்படமாகும். இப்படத்தில் பிரபுதேவா, அமேரா தஸ்தர், ரம்யா நம்பீசன், சனனி, காயத்ரி, சோனியா அகர்வால், சஞ்சிதா செட்டி, சாக்‌ஷி அகர்வால் ஆகியோர் முக்கியக் கதாபாத்திரங்களில் நடித்திருந்தனர். சாய் குமார் மற்றும் நாசர் ஆகியோர் துணைக் கதாபாத்திரங்களில் நடித்திருந்தனர். இத்திரைப்படத்தை 2023 மார்ச்சு 3 அன்று வெளியிடப்பட்டது. 

## நடிகர்கள்
* பிரபுதேவா - பஹிரா
* அமேரா தஸ்தர்
* ரம்யா நம்பீசன்
* சனனி
* காயத்ரி
* சோனியா அகர்வால்
* சஞ்சிதா செட்டி 
* சாக்‌ஷி அகர்வால்
* சாய் குமார் 
* நாசர்
* ஜி. எம். குமார்
* கலைராணி
* யுவராணி
* கோபிநாத் ரவி
* கின்னஸ் பக்ரு
* யாசிகா ஆனந்த் - சிறப்புத் தோற்றம்

## தயாரிப்பு
கோவிட்-19 பெருந்தொற்று முன்பே படத்தின் தயாரிப்பு தொடங்கப்பட்டது. படத்தின் முதல் பார்வை விளம்பர தட்டி 2020 பெப்ரவரி 14 அன்று வெளியிடப்பட்டது  தொற்றுநோய் காரணமாக படத்தின் தயாரிப்பு நிறுத்தப்பட்டது. ஆனால் அரசாங்கம் அனுமதி வழங்கிய பிறகு படப்பிடிப்பு மீண்டும் தொடங்கியது. படத்தின் ஒரு நிமிட நீளம் கொண்ட முன்னோட்டம் 2021 பெப்ரவரி 19 அன்று வெளியிடப்பட்டது. படத்தின் இரண்டு நிமிட நீளம் கொண்ட முன்னோட்டம் 2021 அக்டோபர் 8 அன்று வெளியிடப்பட்டது  படம் முதலில் 2022 இல் வெளியிட திட்டமிடப்பட்டது, ஆனால் அது ஒத்திவைக்கப்பட்டது. மேலும் 2023 மார்ச்சு 3 அன்று திரையரங்குகளில் வெளியிடப்படும் என்று பிரபுதேவாவால் இன்ஸ்ட்டாகிராம் இல் அதிகாரப்பூர்வமாக அறிவிக்கப்பட்டது.

## பாடல்கள்

இப்படத்தின் இசையமைப்பாளர் கணேசன் சேகர்.

 

## திரைப்பட வெளியீடு

### திரையரங்க வெளியீடு
இத்திரைப்படம் 2023 மார்ச்சு 3 அன்று திரையரங்குகளில் வெளியிட திட்டமிடப்பட்டது.

### முகப்பு ஊடகம்
இத்திரைப்படத்தின் ஒளிபரப்பு உரிமையினை சன் தொலைக்காட்சிக்கும், படத்தின் இணைய வழி ஒளிபரப்பு உரிமையினை சன் நெக்ட்ஸ்க்கும் விற்கப்பட்டது.

## மேற்கோள்கள்

## வெளி இணைப்புகள்
* ஐ.எம்.டி.பி இணையத்தளத்தில் 

பகுப்பு:இந்தியத் தமிழ்த் திரைப்படங்கள்
பகுப்பு:2023 தமிழ்த் திரைப்படங்கள்
அஜித கேசகம்பளி

**அஜித கேசகம்பளி** (**Ajita Kesakambali**) (, கிமு ஆறாம் நூற்றாண்டைச் சேர்ந்த, பண்டைய இந்தியாவின் இந்திய மெய்யியலாளர் ஆவார். இவர் சார்வாகம் எனும் உலகாயதம் தத்துவப் பிரிவைச் சேர்ந்தவர். இவர் கௌதம புத்தர் மற்றும் மகாவீரர் ஆகியோரின் சமகாலத்தவர் ஆவார். இவர் மரணம் அழிவை ஏற்படுத்தும் மற்றும் ஆன்மா மற்றும் உடலின் அடையாளம் என்ற கோட்பாடுகளைக் கொண்டவர். இவர் வேதங்களை மறுத்ததுடன், இறை மறுப்பாளராகவே இருந்தார். 
## மேற்கோள்கள்

## உசாத்துணை
* Bhaskar, Bhagchandra Jain, *Jainism in Buddhist Literature* (Alok Prakashan, Nagpur, 1972)
* Chattopadhyaya, Debiprasad, *Indian Philosophy* (People's Publishing House, New Delhi, 1964, 7th Edition: 1993)
* Kosambi, DD, *An Introduction to the Study of Indian History* (Popular Prakashan, Mumbai, India, 1956)
* Kosambi, DD, *The Culture and Civilisation of Ancient India in Historical Outline* (Routledge & Kegan Paul, London, 1965)
* Ñāṇamoli, Bhikkhu (trans.) and Bodhi, Bhikkhu (ed.), *The Middle-Length Discourses of the Buddha: A Translation of the Majjhima Nikāya* (Wisdom Publications, Boston, 2001) .
* Thanissaro Bhikkhu (trans.) *Samaññaphala Sutta: The Fruits of the Contemplative Life* (DN 2) (1997) Available on-line at http://www.accesstoinsight.org/tipitaka/dn/dn.02.0.than.html.
* Walshe, Maurice O'Connell (trans.), *The Long Discourses of the Buddha: A Translation of the Dīgha Nikāya* (Wisdom Publications, Somerville, MA, 1995) .

பகுப்பு:மெய்யியலாளர்கள்
பகுப்பு:இந்திய மெய்யியலாளர்கள்
முதிய சூனியக்காரி

[thumb|  சூனியக்காரியிடம் இருந்து ஒரு பெண்ணை மறைத்து வைத்திருக்கும் ஆப்பிள் மரத்தைக் காட்டும் [ஜான் டி. பேட்டன்|ஜான் டி. பேட்டனின் விளக்கம்.]]
**தி ஓல்ட் விட்ச்** என்பது ஜோசப் ஜேக்கப்ஸ் தனது 1894 புத்தகமான *மோர் இங்லிஷ் ஃபேரி டேல்ஸில்* சேகரித்த ஒரு ஆங்கில விசித்திரக் கதையாகும் . ரூத் மானிங்-சாண்டர்ஸ் எழுதிய *எ புக் ஆஃப் விட்ச்* மற்றும் ஆலன் கார்னரின் *பிரித்தானிய ஃபேரி டேல்ஸ் புத்தகத்திலும்* இது சேர்க்கப்பட்டுள்ளது.

இது ஆர்னே-தாம்சன் கதை வகை 480 - கனிவான மற்றும் இரக்கமற்ற பெண்கள் வகையைச் சேர்ந்தது. இவ்வகையைச் சேர்ந்த மற்ர கதைகள் *ஃப்ராவ் ஹோலே*, *ஷிடா-கிரி சுஸூமே*, *வைரங்கள் மற்றும் தேரைகள்*, *மதர் ஹுல்டா*, *ஃபாதர் ஃப்ரோஸ்ட்*, *தி திரீ லிட்டில் மென் இன் தி வூட்*, *தி திரீ லிட்டில் மென் இன் தி வுட்*, *தி திரீ ஹெட்ஸ் இன் தி கிணற்று* மற்றும் *தி டூ கேஸ்கெட்ஸ்* ஆகியவையாகும். இலக்கிய வகைகளில் *தி திரீ ஃபேரிஸ்* மற்றும் *அரோர் மற்றும் ஐமி* ஆகியவை அடங்கும்.

## சுருக்கம்
ஒரு தம்பதியருக்கு இரண்டு மகள்கள் இருந்தனர். ஆனால் அவர்களின் தந்தைக்கு வேலை இல்லை. மகள்கள் தங்கள் அதிர்ஷ்டத்தைத் தேட விரும்பினர். அதில்; ஒரு மகள் சேவை செய்யப் போவதாகக் கூறினாள். ஒரு இடம் கிடைத்தால் அவளால் முடியும் என்று அவளுடைய அம்மா சொன்னார்.

மகள் தேடினாள். ஆனால் எதையும் கண்டுபிடிக்க முடியவில்லை. இறுதியில் ரொட்டி நிறைந்த அடுப்பினைக் கண்டாள். ரொட்டி அதை வெளியே எடுக்குமாறு சிறுமியிடம் கெஞ்சியது. அவள் கீழ்ப்படிந்தாள். சிறுமி தொடர்ந்து ஒரு பசுவிடம் வந்தாள். அது தான் பாலைக் கறக்குமாறு கெஞ்சியது. ஒரு ஆப்பிள் மரம் அவளிடம் கெஞ்சி அவளைத் தன் ஆப்பிள்களை அசைக்கச் செய்தது.

அவளது தேடலைத் தொடர்ந்து, சிறுமி ஒரு முதிய சூனியக்காரியின் வீட்டிற்கு வந்தாள். வயதான சூனியக்காரி அவளை வீட்டைச் சுத்தம் செய்ய வைத்தாள். ஆனால் புகைபோக்கியைப் பார்க்க வேண்டாம் என்று அவளைத் தடை செய்தாள். ஒரு நாள், அவள் அதைச் செய்தாள். பணப் பைகள் கீழே விழுந்தன. உடனே அந்த பெண் அவைகளைத் தூக்கிகொண்டு தப்பி ஓடினாள்.

சிறுமி செய்ததை உணர்ந்த முதிய சூனியக்காரி அவளை துரத்தினாள். ஒவ்வொரு முறையும் வயதான சூனியக்காரி அவளைப் பிடிக்க நெருங்க, ஆப்பிள் மரமும் பசுவும் அவளை தடுத்தன. சிறுமி அடுப்புக்கு வந்தபோது, அது அவளை பின்னால் மறைத்து, வயதான சூனியக்காரியை ஏமாற்றி, அவளை நீண்ட நேரம் சிக்க வைத்தது. அந்தப் பெண் தனக்குக் கிடைத்த பணப் பையைப் பயன்படுத்தி ஒரு பணக்காரனை மணந்தாள்.

அவளுடைய சகோதரி அதையே முயற்சி செய்ய முடிவு செய்தாள். ஆனால்  அடுப்பு, மாடு மற்றும் ஆப்பிள் மரத்திற்கு உதவ மறுத்துவிட்டாள். அவள் பணத்தைத் திருடியபோது, ஆப்பிள் மரம் அவளை மறைக்க மறுத்தது, வயதான சூனியக்காரி அவளைப் பிடித்து, அடித்து, பணப் பையைத் திரும்பப் பெற்றாள்.

## மேலும் பார்க்கவும்

* மேஜிக் ஸ்வான் கீஸ்
* பேரீச்சம்பழத்துடன் விற்கப்பட்ட சிறுமி
* காதல் மன்னன்
* கல்லோ மற்றும் பூதங்கள்

## குறிப்புகள்

பகுப்பு:நாட்டுப்புறக் கதைகள்
சைமன் சிடோன்

**சைமன் சிடோன்** (*Simon Sidon*) அங்கேரி நாட்டைச் சேர்ந்த ஒரு கணிதவியலாளர் ஆவார். 1892 ஆம் ஆண்டு இவர் பிறந்தார். முக்கோணத் தொடர்கள், செங்குத்துக் கோணத்திட்டங்கள், ஆகியவற்றிலும் சிடோன் எண் வரிசை அமைப்புகள், சிடோன் கணங்கள் ஆகியவற்றை அறிமுகப்படுத்தியதாலும் நன்கு அறியப்பட்டார். 

1941 ஆம் ஆண்டு ஏப்ரல் மாதம் 27 ஆம் தேதியன்று ஓர் ஏணி அவர் மீது விழுந்ததில் அவரது கால் உடைந்தது. பின்னர் மருத்துவமனையில் நிமோனியா நோயால் பாதிக்கப்பட்டு சிடோன் இறந்தார்.

## மேற்கோள்கள்

## புற இணைப்புகள்
*

பகுப்பு:அங்கேரியக் கணிதவியலாளர்கள்
பகுப்பு:1892 பிறப்புகள்
பகுப்பு:1941 இறப்புகள்
கல்லோ மற்றும் பூதங்கள்

**கல்லோ அண்ட் தி கோப்ளின்ஸ்** ஒரு கிரேக்க விசித்திரக் கதை ஆகும் . ஃபானி பாபலௌகா, நிக்கொலஸ் போலிடிஸ் மற்றும் ஹாரிஸ் சக்கெல்லாரியோ இக்கதியின் வெவேறு வடிவங்களைச் சேகரித்துள்ளனர். 

## சுருக்கம்
ஒரு கொழுத்த பெண்ணுக்கு ஒரு அசிங்கமான மிருகம் போன்ற மூத்த மகளான மார்போ மற்றும் ஒரு அழகான இளைய மகளான கல்லோ இருந்தனர். மக்கள் கல்லோவைப் போற்றினர் மற்றும் மார்போவைப் பார்த்துப் பரிதாபப்பட்டனர்; மார்போ அதை வெறுத்து கல்லோவை எல்லா வேலைகளையும் செய்ய வைத்தாள். 

ஒரு நாள், அவர்களில் ஒருவரை மாவு அரைக்க ஆலைக்குச் செல்லும்படி அம்மா கேட்டார்; கல்லோவை அனுப்புமாறு மார்போ வலியுறுத்தினாள். கல்லோ அங்கு சென்றாள். அஙு பலர் அரைத்துக் கொண்டிருந்தார்கள். மாவு அறைப்பவர் படுக்கைக்குச் செல்வதற்கு முன்பு அவளுடைய தானியங்கள் இயந்திரத்திற்குள் கொட்டப்பட்டன; இதனால் அவள் காத்திருக்க வேண்டியிருந்தது. நள்ளிரவில், பூதங்கள் வெளியே வந்து அவளை சாப்பிட அச்சுறுத்தியது. கல்லோ அவர்கள் அவளை பழைய உடை அணிந்திருக்கையில் சாப்பிட முடியாது என்று கூறினாள்; அவளுக்கு ஒரு புதிய ஆடை தேவைப்படுவதாகக் கூறினாள். அவர்கள் அவளுக்காக ஒரு சிறந்த ஆடையைத் திருடித் தந்தபோது, தனக்கு மற்ற பொருட்களான, ஒரு மேலாடை, ஒரு குடை, ஒரு சீப்பு, முகப் பொடி மற்றும் அவள் நினைக்கும் அனைத்தும் தேவை என்று சொன்னாள். பின்னர் விடியல் வந்ததும் பூதங்கள் வெளியேற வேண்டியிருந்தது. மாவறைப்பவர் அவளின் தானியத்தை அரைத்தார். கல்லோ பூதங்கள் கொடுத்ததையும் மாவையும் எடுத்துக்கொண்டு திரும்பிச் சென்றார்.

மார்போ அவளிடம் பொறாமைப்பட்டு மாவை வீணாக்கினான். புத்தாண்டு தினத்தில், இன்னும் அதிகமாக மாவு தேவைப்பட்டது. அப்போது மார்போ சென்றாள். பூதங்கள் வந்ததும், அவள் முகத்தைச் சொறிந்தன. அவள் உதவிக்காக அலறினாள்;மாவறைப்பவர் அவளைக் காப்பாற்றினார். ஆனால் அவள் எதையும் பெறவில்லை. கல்லோ பூதங்களின் முகப் பொடியை அவள் மீது பூசி அவள் முகத்தைக் குணப்படுத்தினாள்.

## வர்ணனை
கல்லிகாந்த்சாரோஸ் என்றழைக்கப்படும் இப்பூதங்கள், பூமிக்கு அடியில் வாழ்கின்றன; பூமியைத் தாங்கி நிற்கும் மரத்தை வெட்ட முயற்சிக்கின்றன. அது ஏறக்குறைய கீழே இருக்கும் போது, அவர்கள் கிறிஸ்துமஸ் என்று தெரிந்துகொண்டு குறும்பு செய்ய மேலே வருகிறார்கள்; கிரேக்க மரபுவழிப் பாதிரியார்கள் தண்ணீரை ஆசீர்வதிக்கும் போது அவர்கள்  மீண்டும் கீழே தள்ளப்படுகிறார்கள். 

## மேலும் பார்க்கவும்

* வைரங்கள் மற்றும் தேரைகள்
* தந்தை ஃப்ரோஸ்ட் (தேவதைக் கதை)
* அம்மா ஹுல்டா
* முதிய சூனியக்காரி
* கிணற்றில் மூன்று தலைகள்

## மேற்கோள்கள்

பகுப்பு:கிரேக்கம்
பகுப்பு:நாட்டுப்புறக் கதைகள்